***J E G Y Z Ő K Ö N Y V***

**Készült:** Hajdúszoboszló Város Önkormányzata Képviselő-testületének 2019. december 12-én 16.00 órakor kezdődött általános közmeghallgatásáról.

**Jelen vannak:** Czeglédi Gyula polgármester, Biró Anita, Harsányi István, Kanizsay György Béla, Kocsis Róbert, dr. Kovács Gergely, Majoros Petronella, Marosi György Csongor, Máté Lajos, Mester József, dr. Sóvágó László, Török Péter Endre képviselők, dr. Korpos Szabolcs jegyző, dr. Sléder Tamás aljegyző; Lőrincz László gazdasági irodavezető; Varga Imre humán-közszolgáltatási irodavezető-helyettes; Szilágyiné Pál Gyöngyi városfejlesztési irodavezető-helyettes; Dede Erika egészségügyi-szociális irodavezető-helyettes; Fehér Adrienn technikus; Molnár Viktória jegyzőkönyv-vezető.

A közmeghallgatáson 1 állampolgár volt jelen.

**Czeglédi Gyula**: Köszöntötte a megjelent állampolgárt, majd a közmeghallgatás menetéről, szabályairól szólt. Csak a köz érdekét érintő ügyekben lehet kérdést feltenni.

**Mógor Zoltán, Major u. 57. sz**.: A Fürdő utcán és a Major utca - József Attila utca kereszteződésénél lévő zebránál nagyon veszélyes a közlekedés. A gyógyszertárak, a múzeum, a templom és várfal megtalálhatóságának kitáblázása segítené a turisták eligazodását. A Debreceni útfélnél lévő fúrótoronynál készíthetne a város egy Pávai-Vajna Ferenc számára méltó emlékhelyet. A lengyel emlékmű jelenleg nem méltó arra, aminek emléket állít. Nagy probléma, hogy a parkoló automaták csak fémpénzt fogadnak el.

**Czeglédi Gyula**: Jogosak a felvetések. Amúzeum iránya tappancsokkal van jelezve. A Debreceni útfélnél egy kiváló, nagy kapacitású termelő kút van, ezért nem célszerű oda belépni. A környezetén lehet javítani. A parkoló automaták tekintetében jövő évtől kártyafizetéses megoldás is lehetséges lesz.

Mivel több állampolgár nem volt jelen, a közmeghallgatás 16.05 órakor befejeződött.

K.m.f.

 ***Czeglédi Gyula Dr. Korpos Szabolcs***

 ***polgármester jegyző***